
Duo sunt, PRINCEPS EMINENTISSIME , quae 

Commentariolum hocce de viro in Dei Ecclesia iHo- 
stri , amplissimo Nomini tuo inscribendum suaserunt: 
primum , quod Augustinus noster , cujus praeclara 
ornamenta rudibus tantummodo lineamentis hic adum- 
brantur , merito censendus sit , tamquam Alumnus 
istius S. Collegii , cui Tu , auspicatissimo Christianae 
Reipuhlicac omine , recens es Praefectus ; resque ipsa 
innuebat, nobiliores hoscc Bosnicnsis agri fructus , pri- 
mis vineae Dominicae Cultoribus esse offerendos : 
alterum , quod virtus non potest non ipsi placere vir- 
tuti ; et quod illa Augustini facilius , sub tanti Nominis 
patrocinio , ab oblivione vindicari posse videtur. 

De Tuis quidem , quibus emines , summis virtu- 
tibus altum silere me jubet et Tua modestia , et mea 
etiam parvitas. At non possum palam non gratulari tum 
iis omnibus , quos sincerus Dei , hominumque amor 

opem Tuam ia genuinae Religionis emolumentum im- 
plorare j usserit , tum etiam mihi ipsi , vel potius Genti 
meae Illyricae in Bosnia , quod scilicet , per Tuam ad 
istum sublimem locum promotionem , tam benignum 
nacti simus Patrem , qui singulorum necessitates adeo 
Comiter audiat, tam serio expendat, et tanta charitatc, 
ac prudentia studeat sublevare ; ut non nisi sola rerum 
impossibilitas efficacissimo Tuo Religionis studio limi- 
tes defigere valeat. Felicem non tam me , quam Na- 
tionem meam , dummodo spirituales ejus necessitates 
Bairem , pro parte et officio meo , rite aperire pater- 
nae teneritudini Tuae , istiusque S. Consilii, quod de 
universo hominum genere non cessat aeternum mere- 
ri : id enim easdem prope sustulisse foret. Ast sicut 
sagaci acumine omnia pervadis , et muta etiam penetras 
suspiria , ita Te enixe oro , Princeps Eminentissime , ut 
hoccc munusculum benigno excipias animo , et tenues 
conatus aequi bonique consulas» 

i. I)osnia fuit Augustini Patria, prosapia virtus: ortus 
genere , nec fortunis , nec aliqua sccuii dignitate , at certe 
prisca probitate illustri , habuit natales in oppido cui no- 
men Fojnicza , primamque lucis usuram cepit die 16. Febr. 
1763. Hic, cum in iis rebus, quae naturi, aut fortu- 
na darentur hominibus se vinci aequo animo pateretur ; 
quae ipsi sibi homines parare possent, in iis rebus se vin- 
ci pati non potuisse, tota sua declaravit vita. Quamquam 
ipsa etiam natura adeo illi fuit liberalis , ut facile intclligi 
posset , eam cum virtute quasi conspirasse in formando exi- 
mio humanae societatis ornamento. Ac operae quidem pre- 
tium fore videtur , nec res forte ingrata lectoribus ; si , quid 
natura iu virum hunc contulerit; quae' ingenii , anintique 
fuerint dotes; quo studio cultae, et quemadmodum ab eo 
usu sint exercitae; pro ea , quae ab incultae Regionis in- 
digena expectari potest , parte , dilucide , paucisque ero 
persecutus. Itaque volenti mihi exprimere imaginem con- 
suetudinis, atque vitae Augustini, dicendum videtur pri- 
mum de studiis ejus , et quo successu sit eruditus ; ubi 
etiam de moribus , ingeniique facultatibus : tum , quem suae 
fecerit eruditiouis usum in bonum aliorum : deinde qualem 
vitae privatae tenorem sit secutus ; et si qua alia digna 
memoria erunt : postremo , quomodo , et quo desiderio sui 
decesserit. 

•x. Natus igitur loco, quo dixi, honestis, piisque pa- 
rentibus: eruditus autem sic, ut nemo Bosnicusium magis: 
nam adolescens , ut ingenua erat indole , ac eximia , pari 
voluntatis ardore , atque acumine ingenii accessit ad litte- 
ras , quas quidem in Regno Rosniae soli fere ex ordine 
S. Francisci Religiosi colunt iu tribus Coenobiis , quae a 
Turearum invasione, communi Regni ruinae, ac libertatis 

excidio supervixere Hic in Ordinem Serapliicum cooptatus, 
sumpta lleligioois veste solcinnia nuncupavit vota. In Au- 
striacas dfeinde terras primum missus , Graccii in Styria 
humanioribus fuit imbutus litteris. Tum profectus, in Ita- 
liam , in severiores philosophiae , atque Theologiae disciplinas 
totus incubuit. Utrubique autem sic vixit , ac versatus 
est , ut universis merito esset carissimus : ipsis adeo gene- 
rosis condiscipulis suis non minus aemulationi erat , atque 
dilectioni. Ut ad patentes sublimiorum veritatum campos 
adolescens fuit eductus , impiger , acer , avidtisque dubium 
reliquit, majorine alacritate , et vi uberrima felicis, expli- 
catique ingenii , an laetiori fructu stadia decucurrerit litte- 
raria ; sacrum sciendi ardorem sic temperans illuminatae pie- 
tatis operibus , ut non modo integerrimo vitae semper ni- 
) teret candore , verum exemplar quoque insigne esset pro- 
fessi observantiae Instituti. Idcirco unus omnium visus est 
maxime idoneus , quem juvenem Cathedrae ntriusque facul- 
tatis certatim expeterent: quas primum Brixiae, tum Pa- 
tavii novera circiter moderatus est annos ; plaudente , sibi- 
que de tam eximio Praeceptore gratulante auditorum clioro: 
donec , circum fama viri diditi , atque sensim percrebc- 
scente, S. Memoriae Pius Papa VII. de illius pari pieta- 
te , atque eruditione , morumque elegantia certior factus ; 
eumdem , nihil tale opinantem , immo , qua erat modestia , 
obnitentem , auctoritate sua Bosniensi in Provincia Otlio- 
manica Ecclesiae, cum titulo Episcopi Daulicnsis, omine 
auspicatissimo praefecit. 

3. Ex Regionibus exteris redeuntem , magnamque ont- 
nium de se expcctationem , majori virtute superantem suum 
Augustinum laetabunda complexa est Bosnia Catholica , 
quae tanto viro aucta , pio quodam fastu sese solebat . ef- 
ferre, quamdiu vivebat ille, cujus ipsa egregiis reflore- 
scebat curis. Nec sane insolenter : namque , si quid apud 
homines pretii habent munera naturae ; ca adeo insignia 
sese offerebant in Augustino , ut , quae in aliis non nisi 
parce distributa reperiuntur , in eo nno , amico quodam 
vinculo copulata , et singula prope summa viderentur: quod 
si ca , quae a sortis volubilitate non pendent , expendan- 
tur ; is fuit Augustinus, ut, dum corpus nobile domici- 
lium , animus ejus inviolabile virtutis sacrarium censeretur. 

4- Spirabat enim ex fronte , oculis , tuitu , gestu , to- 
to denique externo corporis habitu, nescio quae majestas, 
una ac suavitas; ut non dubia imago transpareret magnae 
cujusdam , sublimis , et eximiae mentis. Ac natura quidem 
ipsa 'videbatur quampiam in eo donorum harmoniam* et 
proportionem sollicite conservasse, ut in viro , caetera hu- 
millimo, nihil humilis, parvi nihil, nihilque inesset non 
amoenum , et gratum. Quo fiebat , ut aspectu , gressu , vo- 
co , gestu , insignibus praesertim suis indutus , omnium ad 
se traheret oculos , et devotione non minus , ac sui vene- 
ratione perfunderet , atque dignitati suae novam quamdam 
adderet dignitatem. Vultus ad severitatem compositus, sa- 
cro quodam horrore intuentes quidem replebat, sed una 
nativum suum semper retinebat decus. Sermo vel maxime hi- 
laris , gravi semper decore erat temperatus. Itaque ejus se- 
veritas non sine comitate erat, nec facilitas sine gravitate, 
ut difficile esset intellectu, utrum eum sui magis vereren- 
tur , an amarent. Cum autem yi penetrandi et ingenio plq- 
rimum valeret, ea memoriae erat amplitudine, atque fide- 
litate, ut, cum omnium admiratione, quae seu legerat seu 
quandoque audierat , pro re nata illico in promptu habe- 
ret. Ut pectore robusto , firmisque erat dotatus lateribus , 
sic rara sane oris facundia, talique, quae ad sensus au- 
dientium cum suavitate affiucret, ac illaberetur, ad publi- 
ce dicendum natus quasi videbatur. Erat omnino novum 
in Bosnia phaenomenon , audire in publico virum , qui , cum 
prudentia , et acumine , et venustate , et gravitate , tum ve- 
ro eloquentia , copia , invicto dicendi robore , quamsecura- 
que in partem dedisset, eo animos impelleret, eorumqqe 
arbitrium habere videretur. Atque haec quidem videntur 
majori ex parte dotes fuisse naturae, quamquam ab animi 
virtute interna quodammodo illuminatae , a qua suam et 
repetebant , et retinebant vitam atque dignitatem. Excul- 
tae autem fuere eo , quo jam dixi , studio , et voluntate. 

V. Nunc , quoniam loqui institui ea de virtute , quae 
proprie talis est , neque quam vanitas hominum , aut prae- 
stigiatrix sibi effinxit imaginatio , sed qualem Divinis illu- 
minata paginis nobis exhibet ratio ; sub hoc respectu Au- 
gustinum considerare lubet. Iioo autem totum , publico 

siiaritm nsn facultatum , et privata ejus vita continetur. 
Visus est omnibus , quae a natura acceperat , sic sempef 
uti , nihil ut sibi retineret , totum ut multiplici cum foe- 
norc bonorum omnium fedderet Auctori. Majestatem per- 
sonae, ad reverentiam sacri sui ministerii; praerogativas 
Animi, ad conciliandam fiduciam; eloquentiam, ad gloriam 
Dei , hominumque perfectionem , et salutem perpetuo adhi- 
buit : atque id faceret , magna sane , qua in Deum , homi- 
nesque ferebatur, charitate fiebat. Haec una omnium ejus 
actionum motrix esse videbatur: ab ea omnis vigor, omuis 
impulsus. Tfoc spiritu plenus , incredibile dictu est , quam 
ardua pro sui salute populi susciperet ; qua cura , qua vi- 
rium contentione omnes viva , ut ajtint , vocc in Dei lege 
instituere, errantesque ab exitio retrahere, et propriis ve- 
lut humeris ad caulam Domini referre sui fidelis satage- 
ret Pastor. Gregem suum , per totum , qua late patet , re- 
gnum Bosniae dispersum, trifariam partitus, quotannis ita 
singillatim invisebat , ut unoquoque triennio eosdem ite$- 
rnm reviseret , nt in fide , ac christiana integritate con- 
firmandi haberet copiam. Tanta itinera infatigabilis confi- 
ciebat, partirn. jumento insidens, partim pedes gradiens per 
asperas , praeruptasqne vias. Nulla incommoda, quibus lon- 
go jam habitu induruerat , mtlla vitae pericula ardorem ejus 
poterant retardare. Et quamvis more suo , mox a media 
fere nocte se viae cum comitatu soleret committere , nun- 
quam tamen iter est aggressus , non oblato prius , ( quod 
numquam omittebat ) devoto Missae sacrificio. Longis ho- 
spitiorum intervallis , atque suspicione insidiarum factum 
est sacpcnuntero , ut , ingruentibus tenebris , noctem in 
silvis , humi leviter causapi tectus , transigeret. Itinera 
ejus loto vitae decursu , per singulos annos , hieme exce- 
pta , interrumpebantur paucorum dierum mora, quae in sin- 
gulis parochiis saluti suorum necessaria videbatur. Quem- 
admodum autem ipse , incredibili ardore omnium sitieus 
salutem , singulas gregis partes vigil seinper , sedulusque 
circumibat ; ita vix dici potest , quo desiderio , quave ala- 
critate oves, per deserta incultae Regionis dispersae, com- 
perto boni adventu Pastoris, quem et clarissima fama, et 
sua etiam multo melius utilitate jam noverant, cx remotis \ 

locis praecipit» passu , ad eumdcm audiendum , lnetac con- 
fluebant. Ille vero conversus ad multitudinem , sub dio 
cnctcroquin ( neque enim licet habere Ecclesias ) in aperto 
aliquo, vel arborum ramis umbrifero loco collectam, tanta 
eloquentiae vi , et fervore , et vehementia , et Spiritus un- 
ctione verba faciebat , vulgus ut in lacrymas crebrius pro- 
rumperet:' qui vero plus saperent, se Paulum crederent 
audire, digitutnque Dei iu viro suspicerent. Etenim fidem 
excedebat * in corpore, tantis vigiliis, mole laborum, ac 
ipsa etiam aetate attrito , tantum posse inesse vigoris , at- 
que firmitatis, ut functionem sacram saepe per quinque, 
suhin vero ad septem horas protraheret. Res tanto mira- 
bilior visa , quod id quotannis , omnibus Dominicis , festisque 
diebus , a Paschale, circa quod tempus visitationem erat ag- 
gredi solitus, ad Novembrem usque factitaret. Exprimebat in 
se Augustinus augustam quamdam circumspecti tenerique 
imaginem Patris, qui a filiis peregre aliquo profecturus, 
reditus sui velut incertus , futurae autem sollicitus eorum 
sortis, omnia prudens ante iter disponit: ita plane ille a 
nulla gregis parte putabat sibi prius esse recedendum , quam 
universa fidei , morumque praecepta , et quidquid sacrae 
litterae, patrumque contineut monumenta, summatim, ac 
dilueidc , qua erat ingenii , et memoriae felicitate , cuiqqe 
fidelium portioni orctenus instillaret, et quasi testamenti 
hereditate relinqueret. Neque vero caritas viri patiebatur, 
ex lege Dei quemquam ignorare quidquam. Cumque tam 
prolixus esset iu dicendo, brevis tamen non raro videba- 
tur : tanta erat sacri vis oratoris , lautum pondus ac digni- 
tas rerum. Quamobrem copiosi utriusque sexus sehismatici , 
ipsique adeo Tureae multi , bonae odore famae , virtutis- 
que illius exciti, et data opportunitate , coetui admixti Ca- 
tholicorum, aut in vicinis dumetis subinde latitantes, so- 
num apostoliei oris , arrectis auribus saepe avidi captabant : 
concione autem soluta, redibant pectora tundentes, pleri- 
que de rerum veritate persuasi , nec pauci ex prioribus 
postinodum conversi. 

6. His rebus fiebat , ut Parochorum , Antistitis sui 
confirmatorum exemplo , laudabili sano accedente opera , 
populus Bosniensis vix alteri ouiquam concederet populo , 

sive fidei integritate , in nulla quippe adhuc parte pere- 
grinis corruptus doctrinis ; sive probitate morum ; seu 
obcdientia , sensuque Religionis; seu denique, quod vix 
credibile videbitur; ipsa etiam a superstitionibus immuni- 
tate, quamvis inter maxime superstitiosas versetur gentes : 
quarum quo absurdior credulitas est , eo magis a quavis 
ejus umbra refugiunt Catholici. Nihil Augustinum tam so- 
licitum tenebat, quam ne quis lupus sub pelle ovina suum 
invaderet gregem ; neve satan aliquis in commisso sibi 
agro lolia misceret , et insereret zizania , quae nusquam 
pullulare poterant , quin ejus vigilantia illico in viridi 
emorirentur. Quo autem tardissimi etiam quique, planiore 
via ad Religionis cognitionem deducerentur, doctrinam ejus- 
dem , patria lingud , et perspicua brevitate a se enucleatam , 
semel , atque iterum , Roma probante , imprimi curavit: ad- 
junctis pluribus providis ordinationibus , quae Parochis 
essent normae , et quibus populus intra fines recti , hone- 
stique facilius contineretur. Nihil omisit, limmo nihil non 
egit , quo nitor altarium , sacraeque supellectilis , quoad 
ejus fieri poterat , et quantum per omnium penuriam re- 
rum licebat , restitueretur. SS. Cordis Jesu , atque Domi- 
nae Angelorum cultor sane eximius, non tam verbis, quam 
piis exemplis amorem eorum in suis mirifice auxit 

7. Qui grandi sunt, vereque nobili aniino viri, ii a 
vulgaribus iu eo potissimum differunt, quod casibus supe- 
riores , et velut extra sortis rotam , aleamque fortunae con- 
stituti, pari fastigio in utraqne fortuna stare, atque mente 
sublimi humana ex alto soleant speculari, vixque humum ali- 
quando attingere videantur. Idem magnus animus , quibus re- 
bus alii obruuntur, iis ille , tamquam flamma injectis trabibus 
alitur , et in altum semper cluctans , ipsa rerum adver- 
sitate clarius explendescit. Quodsi has magni in Augustino 
animi dotes factis vellem probare ; haec tam multa sunt, 
tamque praeclara , ut nec de quibus dicerem , facile elige- 
re; nec, si eligerem, commode, paucisque dicere possem. 
Verum quia modus adbibendus est, nec totum eum, quantus 
vir fuit , complecti valeo , id solum animadvertisse gene- 
ratim sufficiat : eum in omni rerum humanarum htsu sui 
semper fuisse simillimum, sibique constantem: laborum ve- 

ro adeo patientem, nt, cora iis dies non suffecissent , no- 
ctes in subsidium integras saepe vocaret. Quo diuturno 
exercitio id assecutus est, ul nnius esset, alteriusve horu- 
lae somno plerumque contentas. Quod in aliis sunt Dioe- 
cesibus capitula, cancellariac , scribae , notarii , etc. Iioc 
totum in vasto regno Bosniae solus erat Augustinus , di- 
videns universas regiminis coras , eosdemque labores cum 
unico sibi a secretis viro , et Generali Vicario , A. R. P. 
Dominico a Varesh , aeqnali suo, sibiqne virtute simillimo : 
(cum hoc, a puero adeo conjuncte vixit, ut ad extremam 
aetatem amicitia eorum creverit ). Non solum enim no— 
iebat , commodi sui gratia , populum penuria sacerdotum 
laborantem, utili aliquo privare ministro, verum ipse etiam 
nonnumquam confessiones excipiebat Fidelium : ut adeo 
illustres illi tres curiae viri, et totum ferrent onus mu- 
neris episcopalis , et quae ultimi sacerdotum agerent , 
sibi pntarent communia. Nullas cajasquam conditionis ipsi 
scripsit, quin sna eidem manu extemplo rescriberet. Nul- 
lus Parochorum m tota provincia fuit, qui non haberet 
acervum rescriptorum , et instructionum pastoralium , fuse 
etiam, claritatis causa , exaratarum ipsius, ut plurimum, 
charactere, et, quae eum distinguebat. Spiritus unctione. 
In adversariis unius Parochi' , non ita pridem defuncti , 
repertae sunt 82. epistolae, manu Augustini scriptae. 

8 . Et haec quidem propius ad animarum salutem lu- 
cere videntur: sed, quia virtus in Dei homfnumqne amo- 
re fundata, nequit in uno eoncludi genere, et ibcconda in 
omnibns , omnia ad eurndem novit reducere finem ; aliquid 
videtur esse innuendum ex iis, in quibus vir ille Patriae 
chantati , et ornamento, atqne oppressorum contribnlum ser- 
vivit levamini. Quo ex genere haec placet delibare : eum 
©bservasset , inde ab initio regiminis sui , educationem ju- 
ventutis in sortem Domini , nt dicunt, vocatae , mullis in 
Patria retardari obstaculis ; sustulit , quae poterat , gravio- 
ra omnia , rebnsqtie ordinem restituit : cooperantibus etiam 
tum aliis pluribus , quos sacer boni pnblici ardor habebat , 
cum vel maxime R. P. Mariano Jakovglevich , quem sibi 
habebat a secretis , et cui etiam viro pariter indefesso , in- 
geuiique acerrimi , animi vero integerrimi , quantum ordo 

debeat in Bosnia , atque Religio, paucis vix Vel innui po- 
test. Ah eo sane tempore , ex quo hi duo , tamquam Mae- 
cenates, conatus magistrorum lovcrc , solutisque impedi- 
mentis , studia efficaciter promovere coeperunt} nova re- 
florescentium apud, nos scholarum cpocha duxit initium: 
quodque multos jam viros, non prorsus imparatos a litte- 
ris, numerat Provincia, et iu majore adhuc est spe alio- 
rum, magna ex parte favoribus, incitamentis, et providis 
utriusque consiliis merito tribuit Patria. Aegerrime vir cul- 
tissimus ferebat , desiderari in Bosnia viros Religiosos , qui 
perdifficilia Turearum scripta , quorum usus quotidianus 
est, legere possent, atque interpretari. Erat omuino triste, 
varias imposturas , quin et funestas etiam sententias , ab 
ocultis , astutisque adversariis , commendationis loco mu- 
neribus impetratas , ferre secum ad tribunalia , quasi colu- 
brum in sinu } nec scire rectum , expeditumque usum ea- 
rum facere scripturarum, quibus reapse audaciae , et ra- 
pacitati , atque atroci opprimentium violentiae , altiori au- 
ctoritate freni injiciuntur . Iutelligcbat vir perspicacissi- 
mus , quanto , ob id incommodum , opere Rcligiouis profe- 
ctus retardabatur } et quanta mala , per Orientis idioiua- 
lum notitiam , ab omnibus j>osseut arceri. Id propter , cum 
eodem insigni Viro Mariano Jakovglevich , nullis fractus 
repulsis , tamdiu apud Celsissimum Principem lluugariae 
Primatem Ruduay , Excelsum Consilium llegium liuugari- 
cum , et Caesaream Aulam Viennensem plurimis egit litte- 
ris, douce tres cx Bosnicnsi Missione alumnos in Orientis 
linguis Vindobonae erudiri obtinuisset. Quo quidem cona- 
tu id consecutus est, ut, quod omnium prudentium sum- 
mis expetebatur votis , regulare earumdeiu linguarum stu- 
dium in Provinciam jam sit invectum: quod sane ignora- 
mus , an uspiam in toto Turearum imperio apud subjectos 
obtineat Christianos. Quominus alia plura, quae pro pu- 
blico bono magnis agitabat animis, efficere potuerit, ino- 
pia rerum, et gravissimus impedivit metus. Neque enim, 
ob sinistras Muhammcdanoruin suspiciones , limites regui 
umquam audebat transire , quo ipsemet in persona , ut 
cupiebat , res gregis agere posset : quod nisi obstitisset , 
nilul non ab ejus dexteritate , et gratia poterat expcctari. 

9. Neque tamen ullam praetermisit occasionem, quae 
aliquid facere videretur ad mitigandam tristcui convribu— 
Ium sortem. Quapropter volumine integi'o miserias populi^ 
lacryinasquc complexus Christianorum , quo certius subii— 
mi Portae innotescerent, Austriaco olitn in Bosnia Consuli 
obtulit, etsi, quam ardeuji , tam inutili fere conatu, re— 
mittente Consule a pristino solandi Christianos ) fervore. 
His, nliisque plurimis frangi non est passus, verum Coll*- 
tis cum Provinciae Seuioribus in medium consiliis ,‘non de>- 
stitit Romam, Viennamque exorare , ut- tristis suorum, sta- 
tus , et oppressa vel ipsa naturae, ac communia humani», 
tatis jura, haruni benigna Aularum oper 3 , Saltanti , 'hbgi 4 - 
timo utpote Imperatori nostro , geli tunc referrentur jijtde 4 - 
que malis aliquod obtineretur remedium. '»» - «.» 

10. Nemo exterorum aliquod, quantumvis tenue, benofi- 
cium, seu toti Missioni, seu cuiquam ipsius .membra, uti 
Clericis , per varias regiones dispersis, praestitit , quin vir 
gratissimus eo haberet loco, uti si in semet esset collatum-; 
gratesque sua confestiin manu persolveret, dum rei modo 
esset conscius. Quod si verba, imprimisque redacta’ iut ftw»- 
main epistolae , habeatur tamquam pictae cogitationnrit 
tabellae, variarumque cordis affectionum oculis quasi sub- 
jectae imagines , quae ipsam quodammodo scribentis jvro— 
maut indolem : nae mentem Augustini lucidam , animum 
vero uccessc est fuisse nobilissimum: quippe e cujus om- 
nibus epistolis , nescio quis aximius , sua visque animi 
candor, et character, si non expressus-, certe oum 'qua- 
dam majestate vclut adumbratus tralucet; simplex scilicet, 
gratus, pius, modestus, et apostolicae fragrans unctionis 
odore : talis denique , qui lucet semper, et. una calefacit. 
Quaiuohrcm in Italia neque, ac ditionibus Austriaeis epi- 
stolae ejus , et cum peculiari viri reverentia' suscipieban- 
tur , et iu conversationibus subiit honorifice legebantur. 
Augustus Austriae Imperator Frauciscns I. vinum hunc,' 
quem olim ad suam Caesaream mensam non semel adhi- 
buit, tanti semper faciebat, ut in quovis suo cum Bosnten- 1 
sibus colloquio , iu signum cujusdam pracdilcctiouis , pri- 
mo loco quaereret : « quomodo valet mens Augustinus ?- 
subjungens : litteras ejus valde libenter lego , - optimum 

omnino habetis Praesulem. » Idem immortali memoria 61 - 
gnissimus Imperator , quo loco haberet Augustinum , au- 
gustis testatus est muneribus, quae in Provincia, grata as- 
servantur veneratione. Nec postrema sane laus , tantum 
tauto placuisse Principi. 

ii. Pusilli aniini est, et parum illuminati, successu 
rerum prospere gestarum , vel pulchra extolli fama : aut , 
improbae adulationis , vel etiam ruditatis ignobili moveri 
laude. Animus probus , quantumvis sublimis sit, atque gran- 
dis sui semper est conscius vacui : nec ulli tutius proprias 
committi posse credit divitias , immo nusquam in tuto futuras 
putat , nisi in modesta , atque sincera humilitate : quae so- 
la , Ut secura custos , ita universarum decor est virtutum 
estque ultimus , et optimus , quamquam minus gratus , ple- 
nae sui cognitionis fructus. Haec, quam praeclare, sapien- 
terque docuit Augustinus, tam constanter tota tenuit vita. 
Kam etsi merito in ore omnium , atque corde versaretur ; 
quod non poterat talis vir non suspici simul, et diligi : de 
«e tamen ita humilita* sentiebat, tamque parum sibi fide- 
bat , Ut , quamvis consilio ipse plurimum in omnibus vale- 
ret , tamen a pleris que, etiam rudibus, privatim subinde 
accitis, sibi consilium dari rogaret. Nec tantus vir erube- 
scebat , juniorum etiam censurae sua subjicere scripta , pre- 
cesque addere : ut naevos , quos , sibi diffidens , putaret 
subesse , corrigerent , aut modum ipsum rei melius geren- 
dae suggererent, quid, non quis consuleret, plurimum spe- 
ctando^ Severitatem ejus omnis vel a procul exhorrebat 
adulatio : neque euitn nisi monitores admittebat ille sui vi- 
ctor amoris. Prout vero insigni modestia, in omni paulo 
graviori re consilia semper expetebat , ita rara docilitate , 
amicus non sui seusus , sed communis boni , optima quae- 
que amplectebatur. Quare tantam cunctis in se fiduciam 
inspiravit, an unos ve sibi adeo demeruit, et devinxit, ut, 
cum eum moneri a se, docerique velle intelligerent omnes; 
optimi quique ab eodem vicisshn moneri cuperent , atque 
emendari: tanta siquidem erat correctoris, ab omni utique 
inordinata vehementia alienissimi , humanitas , patientia , 
cbaiitas , et prudentia. Verum quo gradu haec, aliaquc or- 


Digitized by Google 



)( i5 )( 

•nam en t a virum commendaverint , ex tenore privatae e] os 
vitae paulo clarius perspicietur. 

ia. Fuit vero vita» illius haec perpetua ratio, a cujus 
rigida observantia fortis viri animus vix umquam, gravis- 
simis etiam incommodis potuit dimoveri : summo mane au- 
roram semper antevertens , primus omnium Ecclesiam pe- 
tebat , fervidas de more preces fusurus : audi tisque pluri- 
bus saepe Sacris , ipse deinde celebrabat tanta pietate , 
tam exacta SS. Caerimoniarum observatione , ut durum ad- 
modum cor esse deberet, quod solo ejus aspectu ad de- 
votionem non moveretur : sacerdotem vero , quisquis ades- 
set , nimis vecordem , hebetemque esse oporteret , qui ia 
tam praeclaro speculo, et practico quasi, ac vivo sacro- 
rum rituum libro suos non adverteret naevos , seque ad 
ejus exemplum non studeret componere. Peracta devotio- 
ne , in partibus sacri maneris totum tempus ad meridiem 
usque sedi affixus , plurimumque scribens , et decem fere 
postremis annis prorsus jejunus , ferrea patientia extrahe- 
bat. Tum , signo dato , ad refectionis communem locum se 
cum Fratribus conferebat , nulla re ab aliis distinctus , prae- 
ter elegantem morum suavitatem , et mire decoram perso- 
nae , verborumque gravitatem. Et vero erat Augustinas exi- 
mium quoddam exemplar, nescio cujus morigerae, gravis, 
unaque peramoenae conversationis. Sive enim infesta ali- 
qua, et importuna tristitia ex Familia pellenda erat, ne- 
mo tam scite serenitatem reducebat ; nemo venustiores illo 
serebat lepores : sive gaudia juniorum temperanda , et gra- 
ves religionis excitandi videbantur sensus ; nemo certiora 
feriebat jaculo. Verbo, ita disponere noverat sermones ia 
judicio , ut et jocus levitatem non redoleret , et auctoritas 
Conservata hilaritatis non minueret gratiam. In eo uno erat, 
quod omnes imitarentur : novitii modestiam , omnique er 
parte pulcherrime compositos mores Praeceptores pruden- 
tiam : Superiores Ordinis moderationem : omnes denique mo- 
destae probitatis, comitatisque eximiae .haud fucatum exem- 
plar. Quo fiebat , ut , dum in visitatione canonica consti- 
tutus abesset , in tota Familia sui continuum cieret deside- 
rium , cibusque sine illo sapore carere videretur : Patet* si- 
mul , et delicium omnium Fratrum habitus. Pium quam oinit- 

tehaf post refectionem ifti.-o Ecclesiam adire, gratia.t Deo, 
nt fit, acturus una cum Deliciosis , quorum Instituta in par- 
tilius rei minimis soIertistinAi senipor observabat. Irrdc redieus 
ad destinatum sacerdotum conversationi locum , proba- 
tum aliquem librum vel ipse praelegebat , vel ab alio corabat 
legi, quod ex veteri more quotidie iu Provincia solet fieri. Vix 
«piisqiinin ex hac conversatione discessit , qui non factum 
quodpiam , aut dictum Augustini alta sibi mente reponen- 
dum putaret. Soluto- conventu , ad suum digressus cubile, 
post aut nullam , aut brevissimam a meridie quietem , con- 
suetis se avide reddebat funclianibns. Solebat autem me- 
dia circiter hora ante vesperum graviores suspendere labo- 
res, et pro recreatione quotidie ad quemdam altum, et 
ingenti saxo eminentem , nec ita procul a Coenobio remo- 
tum collem pedes cum aliquo Religiosorum exire , sed scin- 
per Rosarium, aliasqur ex usu Ecclesiae recitans oratio- 
nes, quas, per Breviarium sparsas, omnes fere mento te- 
nebat. Quo magis vero , expcditiusoue orationi posset , 
aliisque boni Pastoris vacare curis , caennm sibi adhuc ju- 
venis interdixit; dumqne alii in refectorio essent, ille ab- 
ditus iu angusto Chori angulo, sacras meditationes in se- 
ram noctem per plurcs protrahebat horas. Et qui nura- 
quam auditus est queri contra studentes, ( amabat vero eos 
sunnnopere ) aliosque concitato suam gressu turbantes quie- 
tem, ipse tam cauto, ac levi passu, Choro egressus, ne 
cui vd minimum quid molestiae afferret , noctu per con- 
ventum -ferebatur , ut furtim ire videretur. Tum demum 
fessa membra lirevi dabat quieti ; solitus lectum sibi ipse 
Sternere , qninimo saepe suas emendare vestes , et , quo 
nihil quasi Ialmris cubiculario circa sc Relinqueret , alia hu- 
milia agere. Singulis vero septimanis, quoad in Coenobio 
mnuchat, biduum integrum, a meridie feriae quintae, ad 
sabbati usque meridiem, solo tolerabat pane : et dum fc— 
ria (i. Fratres sc reficerent , ipse in Ecclesia mysteria viae 
Crucis recolebat. 

i.{. Tam sancta exempla, quot sint nacta imitatores, 
non est hujus loci dicere Sufficiat solum innuisse : quod 
tantus vir, isque Hipponensi in multis Antistiti haud ab- 
similis, nou potuii non ipsas quodammodo sanctificare Fa- 

tnilias religiosas. Teneras profecto laerymas multis sua eli- 
ciebat insigni humilitate, quum videlicet. Clericis pedes 
hospitum sacerdotum de more lavantibus , ipse conclave 
furtim subiens , pelvi , aqualique adempto , ad pedes ho- 
spitis procumbebat ; et, nequicquam reluctantem sedere ju- 
bens , facetisquc narratiunculis ingeniose fallens , mundis- 
sime lavabat : ac , postquqin diligenter extersisset , pedes 
ipsos , ob sacerdotii reverentiam , furtivo honorabat osculo. ' 
Hoc demissionis exercitium fuit illi admodum familiare. 

1 5 . Quae in victu , e.t potu , eadem etiam in vestitu , 
cetcrisquc rebus singularis fuit viri temperantia. Vestes vi- 
les , assumentisque refectas sub religioso deferebat habitu , 
quem plurimum venerabatur : faciebat vero id , caritatis 
etiam gratia ; ut nimirum ex tenui suo stipendio plus ali- 
quid tribuere posset egenis , quorum paternam semper ge- 
rebat curam: item, ut decenti Ecclesiae decori posset ma- 
gis consulere. Praecipuum in cella ejus ornamentum fuit 
Crux Salvatoris , politae insistens calvariae : hanc secum 
ex Italia detulit , eamque dicebat esse cujusdam sui amici , 
praecociter exstincti. In illa , tntn amici , quam ipsius mor- 
tis praesentem contemplari amabat imaginem. Supellex re- 
liqua tota semper fuit pauperrima. Si quis munusculo ali- 
quid ei obtulisset: primum grato acceptabat animo, tum 
illico , suavi quadam humanitate , reddebat offerentibus, 
monens, ac demum cogens, ut, qua voluntate donatum 
ipse accepisset , eadem reciperent illi restitutum : nec una 
quam adduci potuit, ut ab aliquo munus quodpiam acci- 
peret. Erat porro frigoris patientissimus , et plures hiemes, 
pro climatis indole , valde frigidas exegit , quin calore ullo 
intemperiem aeris in cella mitigari pateretur. Quam indul- 
gens erga alios , tam durus erat in se , atque austerus , a 
quo, gravi etiam morbo laborante, impetrari vix poterat, 
ul jejunii tempore carnibus vesceretur. Infirmi, plus sola- 
ti!, auxiliique, quam ab eo, percipiebant a nemine: erat 
enim et artis medicae satis peritus , neque variis carebat 
medicamentis; quodque caput est, summa sane tenebatur 
charitatc solandi, ac juvandi cujusvis afflicti. 

16. Sed cum nimis longum foret, singula viri hujus 
persequi decora , illud unum nequit taceri : eum , iuterca- 

pcdino viginti ocio annorum sui muneris Apostolici , enm 
omnibus, iisque diversis Superioribus Ordinis in Provincia, 
tali concordia almam coluisse pacem , ( insigni sane pru- 
deutin , ac moderatioue ) ut maximum inde bono Religio- 
nis, societatisque incrementum accesserit. Ut enim in re- 
bus aliis, sic iu suorum usu jurium vir fuit temperatis- 
siinus: gt , cum nou nisi unam charitatem, unamque omnium 
* spiraret salutem ; ubi illam turbari , aut hauc promoveri 
non posse praevidebat , ab omni juris persequendi tumultu 
sibi temperabat , quamvis subinde opportunitas daretur: ni- 
hil «inquam studio vindictae , aut quo alios confunderet , 
agere solitus: ut qui ignobilem omnem putaret esse trium- 
phum, si cum eo conferatur, quem quisque de se ipse re- 
tulisset Tanto major virtus in viro, quod indolem, suapte 
natura fervidiorem, tam egregie edomuit, ut, si quid sibi 
soli etiam injurii! fieret , id aequo, pacatoquc ferret ani- 
mo , indiguissiimimque duceret suam in hujuscemodi rebus 
ostentare auctoritatem. Malebat enim se diligi , quam me— 
tui : enque fuit in suos indulgentia, ut quos amare debe- 
ret-, irasci eis nefas duceret: quo fiebat, ut quod alter 
vix imperio consequeretur, ille benevolentia obtineret. Fa- 
cilis sine imbecillitate ; firmus sine pervicacia, inter extrema, 
ducc virtute feliciter scraper incessit. Quodsi sinistra re- 
latione aut etiam opinione de aliquo erat praeventus , 
errore comperto , humilis confeslim veniam petebat ; idque 
detiuo, ac iterum, jam celebraturus faciebat, solitus dice- 
re : amputa , venerande frater , opprobrium meum , quod 
suspicatus sum. Qua eximia moderatione illud assecutus 
est, ut omnes Religiosi eum unum consulerent, audirent, 
colerent , amarent , virumque divinitus datum summa ob- 
servarent reverentia : neque solum inferiores , verum etiam 
Superiores ipsi Ordinis, ac Provinciae, in iis qnoque , quae 
wti essent juris, ab ejus ore sponte, ae libentissime pen- 
derent. Tam magna concordid , non potuere res parvae 
etiam Religionis laete non cpcscere in Bosnia. 

17. Juvat adferre unum exemplum ejus modestiae , 
atque humanitatis. Cum in penultima sua visitatione in 
confinio Slavoniae ageret : miro ejus videndi desiderio in— 
cciuus Exccll. D. Carolus Raflay ■, Ecclesiarum Bosnicnsis , 

et Diakovariensis canonico unitarum Episcopus, missis lit- 
teris rogabat eum, ut se, nou amplius uno die distantem 
in quadam suae Dioeceseos Parochia conveniret : id se ve- 
hementer optare, nee de reciproco ejus dubitare affectu. 
Obtinet interim a praefecto arcis Essekiensis militiae ar- 
bitrium, et triumphali pompa eum excipere parat. Re in- 
tellecta , Augustinus rescribit quam humanissime , negat— 
que se venire posse , juste veritus , ne quam Tureis suspi- 
cionem injiceret , neu Clerus , populusque sua causa ali-- 
quid pateretur. Aegerrime id tulit Praesul Diakovariensis r 
ncc tamen amplius ursit , convictus dc periculi gravitate. 
Augustinus interim, ut erat grati, tenerique animi, hunc 
modum inivit satisfaciendi amici desiderio: vetat die se- 
quenti quemquam suum ingredi cubile, aut se requirere ; 
aliis utpote rebus occupatum. Commodat interim vestes ru- 
sticas ; comparet in forma servi ; agit famulum Parochi , 
apud .quem diversabatur , et cum eodem noctu Savum 
transmittit ; solo Parocho, et quem a secretis habebat, ar- 
cani conscio. Ubi adversam fluminis attigerunt ripam, Pa- 
rocho egresso , et cum amicis confabulante , suis humeris 
hippoperas , aliaque impedimenta ex lintre effert : et sexa- 
genario major, graves sarcinas, quo magis lateat, nemini 
cedit , solusque post Parochum magno tractu bajulat. Ve- 
nitur sic ad aedes proximi Parochi Slavonitac , a cujus 
valeri amicitia Bosniensis obtinet illico bigas : ficto au- 
tem famulo porrigitur frustum panis hordeacei , et vinum 
in testa, quo vires ab onere reficiat: bibit, et sapfde co- 
medit : gerit caram impedimentorum : domino alacriter ob- 
temperat • et sic latens conscenso curru , circa meridiem 
eo adpellit , ubi amicus Antistes s. functionem actu pera- 
gebat. Ibi majori adhuc studio nutum domini observat: 
sarcinis onustus aedes ingreditur, et in secreto conclavi 
finem functionis praestolatur. Comparet interea Episcopus 
ex Ecclesia, numeroso stipatus Clero: fit secreti particeps, 
omnique remoto arbitro, conclave ingreditur: videt desi- 
deratum hospitem , quem triumpho excipere meditabatur , 
in rudi amictu latentem; et, teneris indulgens affectibus, 
amplectitur, lacrymisque perfundit: ncc distinguit, quid 
magis stupeat, utrum teneritudinem amici, an viri mode- 

stiam, an conversationis suavitatem. Ubi tantisper amici- 
tiae mdulsere, rogat Augustinus collegam, nt, se relicto, 
enm Ciero , diu jam cxpcctante , mensae accumbat , cau— 
teque celet secretum. Prandet et ipse solus , mutuisque 
pustmodiim olficilS praestitis, parat discessum. Humanissi- 
mi quique ex Clero , et dignissimi comitantur Parochnm 
per vcstilMtlum, singulique rogant, velit venerabunda eo- 
rum officia suo deferre Episcopo , qui interea villosis , ru- 
dique laun hirsutis vestibus indutus , sarcinas post paro- 
chum gestabat. Multi, hoc ipso tempore, venerabili senis 
aspectu capti , quaedam curiosius cx ipso sciscitabantur , 
jamque sermo circa suam personam coeperat versari. In 
angustias redigitur Augustinus , qui tam diligens erat ve- 
ritatis , ut omne vel levissimum exeeraretur mendacium : , 

verum foecundi promplitudinc ingenii veritatem cuiu se- 
creto salvavit. Parochus , hoc periculo comperto ( ut erat 
dexter , et prudens , atque Augustino merito carissimus * } 
interrumpit sermones ; durius illum liabet ; increpat ; curam 
equorum habere jubet , et quo ocyns sarcinas currui apta- 
re. Vix veteranus famulus promptius, atque accuratius man- 
data cxeqneretur. Unus Canonicorum , contemplans atten- 
tius micantem trans supercilia , decore , largitetque deflua , 
vivacissimum oculorum obtutum , suavissima quadam pie- 
tate temperatum ; faciem item liberalem , et ingenuum vul - 
tum, totiiisquc formae nobilem qnamdam dignitatem, al- 
tum dc sene concipit sensum : et suspicatus , quid rei 
esset , tegit suspicionem prudenti silentio : sed in tam 
tenera scena , nequit lacrjrmas continere. Disceditur , nul- 
la alia suspisioue relicta : totaque res servatur arcana , 
ut hodie etiam perpaucis sit nota. Crevit deinde ad obi- 
tum usque amborum amicitia , ct mutua aesthnatio. Non 
erat facile Augustinum nosse , ct familiaritatem ejus non 
expetere. Novi virum conspicuum , a nostris quidem sa- 
cris alienum , sed multa eruditione , atque ingenio philo- 
sophico; qui cum ab Austriaco ad Bosuicnse Gubernium es- 
set missus , ct Augustinum in certa convenisset parochia , 
tantum ejus eouversationis captus est elegantia , ut palam 

i ,ti ■ . 

*! Huic nomen est A. R. P. Elias Starcevicb. , 

dicere soleret : se, si alas haberet, nullum carum usum 
prius facturum fore, quam delino inviseret Augustinum 
in Bosnia. Quo magis pateat, cum cuivis hominum' clas- 
si , ncduiu aetati aptum fuisse. Sed jam instabat laetus 
Bosuiae . 

t 18. Nam, cum onmia Provinciae, Missionisque nego- 
tia in magna spe serenioris adhuc sortis essent, et ipse al- 
mus Praesul , provecta ncqtiicqiiam obstante aetate , vege- 
tus viribus optime valeret , innuo diuturni laboris invicta 
patientia, dicendique robore juvenes quosque antecelleret, 
atque in vultu nova quadam venustate etiam reflorescere 
videretur , omnibus longam adhuc eidem aetatem , mente 
tacita , ominantibus ; saevus morbus , quo vulnus cunctis 
infligeret acerbius, majusque relinqueret ejus desiderium, 
confecit juvenem vel in ipsa senectute , dum visitationem 
canonicam in Livncnsi parochia perageret. Contraxit lurnc 
in ipso sacro munere pastorali: dum videlicet, diutissime, 
vcluti sui oblitus, ac magna vehementia, verba faceret ad 
circumfusam multitudinem , atque , tum prioribus festis , 
cum praesertim dic Principi Apostolorum dicata , et Do- 
minica sequente , sub dio , voce valida cum adverso ven- 
to , ut audiri ab omnibus posset, luctaretur. Postrema hac 
heroica concione , munus suum aposlolicum , simul ct sa- 
cerdotale , tamquam nobili sigillo , obsignavit. Mox enim , 
expedita functione, cibum recusans, lectum petiit, ct ve- 
hementibus laterum puncturis coepit tentari , inde ab ini- 
tio morbi praedicens, se co fore decessurum. Aliis vero 
nullum adhuc periculum suspicantibus, dicere solebat : (ilii 
mei , manete in simplicitate vestra ; hoe autem caput jam 
ut mortuum habetote. Comperto praesenti mortis discrimine , 
feruntur undique praecipites ex remotis etiam locis, ct per 
noctis tenebras , dispersi animarum curatores , ut suavis- 
simum patrem vivum adhuc videre , et ultima ejus bene- 
dictione possent potiri. Ipso vero , confecto jam ante pbt- 
res annos testamento , quod vix etiamnum sine lacrymis 
legi potest , quoque Fidem Catholicam , et 8. Sedem Ro- 
manam , peculiari reverentia semper a se habitam , suis 
pro omni hereditate relinquebat , morti jam proximus , pau- 
cis , quae dicere poterat , verbis omuiurn corda feriebat} 

et in persona Guardiani , qui periculi admonitus , ex trium 
dierum itinere anhelus adpulerat , ( petita prius ab omni- 
bus Fratribus venia) omnibus pariter postremam , subla- 
ta manu , benedictionum Apostolicam impertivit: demum 
inter pias preces jaculatorias , et devota ad Salvatorem , 
Virginemque suspiria , ut semper integer vitae vixit , s.ce- 
lerisque purus , ita omnibus munitus sacramentis , in ma- 
nibus moestissiinorum Fratrum non modo pie , verum etiam 
inodore sanctitatis expiravit dic 18. Julii j 83 i. aetatis anno 
vix completo 68 , post brevem quindecim dierum languorem. 

19. Ad tristissimum nuncium non jam lacrymis ora 
Fratrum madebant , sed tamquam fulmine icta , prae dolo- 
ris magnitudine attonita mansit Provincia. Nec enim res 
vulgaris erat: virum, tam raris naturae, gratiaeque donis 
conspicuum ; tam eximiis virtutibus propriis cornscum ; 
tam praeclara fama domi , forisque cognitum ; Religioni , 
Patriae, bonoque conservando ordini tam necessarium ; pa- 
trem item tenerrimum simul ac omnium delicias, eo, quo 
minime timebatur, tempore, de repente amittere, inopina- 
loque tam nobili spoliari ornamento, quo Cathedra Rosnien- 
sis merito in omne gloriabitur aevum. Cum autem omnium 
corda acerbissimo torquerentur moerore , soli incolae pa- 
rochiae Livnensis , in qua bonus Pastor decessit , in medio 
luctu , hoc uno se solabantur , quod , qui erat quandoque 
moriturus alibi, peculiari Coeli favore in ipsorum gremio 
obiret: ea enim sola ratione , se eum sibi perpetuo vin- 
dicare posse sperabant. Jamque aemulatio inter illos erat 
oborta, singulis communitatibus eum suo coemeterio infer- 
re adlaborautibus , adhibita etiam Turearum ad id opera : 
quorum unus , missis nunciis , honorem hunc pago suo de- 
ferendum esse minaciter contendebat. At fratribus visum 
fuit proprio uti jure , et eumdem ad Coenobium suum Foj- 
niccnse deferendum curare. Ubi vero , rebus tota nocte di- 
spositis, summo mane a confluente populo, antequam fe- 
retrum equis imponeretur , humeris exceptus , et ad quam- 
dam planitiem delatus , depositus fuit , ut inde ulterius 
equis ferendus a multitudine traderetur : tum demum vul- 
gus in amaras fuit solutum lacrymas, fuitque non nemo, 
qui ipsos Religiosos his querulis incesseret dictis : injuria- 

rnm jam tandem desinite ! abstinete plus vulnerum ! cftr 
domos nobis succenditis? cur liberos aufertis? Praesulis 
enim exuvias nobis adhnCfc , utrnmquc est fecisse. Tanti 
vel sola viri lipsana fiebant a populo. CedeAdum itaqrte 
fuit noti tam precibus, quam suspiriis turbae lacrymisque. 
lErat vero res singularis spectaculi cernere in iisdem Cultibus 
diversas origine misceri Irtcrymas , repentini fOTC gau- 
dii insequente pendentes adhuc guttas moerori*. Fit in- 
gens animorum mutatio , miraque serenitate tristes subi- 
to emicant frontes. Volant per pagos , et praecipites fcrnrt- 
tur ad civitatem Livncnseni ftuhcii , qui referant, Praesu- 
lem sibi donatum esse. Magna tibique Ynoestitiae miscetur 
succeditquc hilaritas , ipsis adeo Tureis congratulnntibus. 
Dum autem reflexa via , ex distantia duarum circiter ho- 
rarum a gratulante sibi turba certatim portaretur at! pri- 
die jam paratum scpulchrum in eo coemeterio, ubi olifti 
sacra Aedes Principis Apostolorum exstiterat , oVnuis ae- 
tas utriusque sexus viis trauversis occurrere prOperalwt. Ubi 
inter hymnos , et Cantica sacerdotum, devotasque populi 
preces, ad locum ventum fuit, cadaverque depositum} pie*- 
tas Fidelium , variis grati odoris floribus illud consper- 
gendo , loculum ipsum osculis ‘certatim honoravit 

20. Tum unus ffatrtUn sftfgens pro concioftr. , post- 
quam miuha praeclare dixisset, intimis 'cedens • Cordis afle*- 
ctibiis, quaedam in hunt modum interseruit . »0 altitudo 
»> sapientiae , 'et scientiae Dei ! quam incomprelreitsibflia 
» sunt pidreia tua , et investigabiles viae tuae! ut quid, 
»> bone DeuS , tot inutilia in terra relinquens pondefas tan- 
» to deCore hanc tuam Spolias Ecclesiam ? tam Sollicito 
» pastore tristem gregem privas ? virumqUe Religioni , ct 
» familiae tuae tam necessarium intempesta adimis mor- 
» te? Verum, AA. , his coelestibus arcanis non immorabor 
» explicandis ; nam , quam suaviter sublimis Dei sapientia 
» in rebus ludat humanis, audistis saepe ex ore illo au- 
» reo, cujus sonora vox, ante hos quindecim dies, in vc- 
» stris tornabat auribus : heus os ! praeclarissima irgfs 
» divinae tuba! siccine fieri opporlcbat, ut rapax illud 
** robustae, et apostolicae oloquentiae flumen, ita repen- 
» te exsiccaretur? et ut tuae sono vocis vix nostris iu au— 

” ribus extinclo , te morte tam cito clausum tristes Uic 

■ modo spectaremus ? . . . Benedicti sint lalwrcs , sudores- 
» que tui , pastor fidelissime ! benedicta organa vocis , qua 
» docti, exempla vitae, quibus fuimus instructi! En in 
» persona mea, totus Clerus, populusque tuus, bis vel 
» exuviis tuis summas tenerriraasque agit gratias , acter- 
. » nam tui memoriam suavissimam posteris quoque trans— 
» missurus ... Vade felix anima, et Coelo, quam terris gra— 
» tior , digniorque ad empyreas evehitor sedes , totque 
» exantlatis laboribus meritam accipito coronam : et quae 
» opis nostrae minime , ut pie confidimus , indiges , res 
“ gregis vidui , potentior jam , porro curare momento . . 

» Custodiae tOae , o bona terra , lioc pretiosum Creatoris 
» committimus opus : sis ei , quaesumus , benigna , atque 
» levis: et, quae fidelis bona tibi tradita semina cum foc- 
» norc reddis , fac germinent plures in Bosnia Augustini : 
» hunc vero fove, cauteque serva; donec in magno illo re— 
» surrectionis die , gloriosa ejus luce , tu cava resplen— 
» deas . . . » 

Vivens adhuc hoc sibi in quadrato frustillo pergame- 
nae scripsit epitaphium : In hoc Sarcophago gloriosae Re- 
surrectionis diem praestolatur corpus Fr. Augustini Mil- 
letich , Episcopi Dauliensis , et Ficarii Apostolici in Bos- 
nia. Obiit die.. 18.. Mense.. Julio.. Anno.. i83i. Hoc 
epitaphium , vitreo vasculo , eoque deaurato inclusum , ea- 
dem manus , quae haec scripsit , deposuit in tumulo ad 
dextrum capitis ejus latus , inverse , ne quid ab humore pa- 
teretur : cui analoga in lapide scpulchrali haec , praeter 
alias , fuit posita inscriptio : cur hic resolvor summi no- 
bile OPIFICIS OPUS ? TRANSFIGURATUM SCILICET UT MORTALE HOC » 
GLORIOSAM INDUAT IMMORTALITATEM.. 

Perennet gratissima optimi Praesulis memoria in be- 
nedictione. 


Imprimatur. Fr. I). Buttaoni O. P- S. P-A- M»g. 

